Laerskool Kruinpark - Ons Skool
Friday, December 14, 2018 2:39:00 PM
Skool se Geskiedenis.
Die vierde Afrikaans Medium Laerskool open op 11 Januarie 1989 met 571 leerlinge en 26 onderwysers.
Op 24 Februarie word die skool amptelik as Laerskool Kruinpark met die leuse "Glo, Leer en Leef" bekend gestel.
Mnr. D J F Laubscher word aangestel as die eerste permanente hoof van Laerskool Kruinpark.
Met toewyding en liefde begin hy om die leë turf op te bou tot 'n uitnodigende en kindervriendelike speelterrein. Die Juniorspeelgrond is binne die eerste kwartaal beplant. Geen harde werk was te swaar vir oom Dirk se hande nie!
Die ouergemeenskap is van die begin af positief betrokke by die skool. Mnr. B Viljoen word verkies tot voorsitter van die eerste bestuursraad van die skool.
Op 26 Junie 1989 word 500 vierkante meter grassooie tydens 'n reuse grasplantaksie deur hoof, personeel en leerlinge gelê danksy 'n donasie deur ouers.
Teen 18 April is die atletiekbaan en eerste rugbyveld reeds gevestig.
Theo Vermaak en Sonja Greeff word aangewys as die eerste hoofseun en hoofdogter van Laerskool Kruinpark.
Op 1 Januarie 2001 open Kruintjie Kleuterskool sy deure met me Ina Penzhorn as die hoof. Kruintjie Kleuterskool het tans gr.000, gr.00 en gr.0 klassies. Die kleuterskool het ook sy eie veilige speelgrond, weg van die laerskool se speelgronde.
Om aan die groeiende behoefte van werkende ouers te voldoen, open Laerskool Kruinpark in 1995 'n naskoolsentrum. 'n Droom word bewaarheid met die opening van die naskoolsentrum se eie geboue aan die oostekant van die skoolgronde in 2007.
In 2008 word die skool se mediasentrum oorgedoen en toegerus met internet asook 'n projektor vir die kyk van opvoedkundige dvd's en videos.
Die skool se badkamers kry in 2010 'n nuwe baadjie wat beslis die reputasie van skoolbadkamers 'n nekslag toedien! Met moderne teëls, nuwe spieëls, gordyne en opgegradeerde toilette, gebruik leerlinge en besoekers met vrymoedigheid die badkamers.
Laerskool Kruinpark het klein begin, maar gegroei tot 'n moderne, goed toegeruste skool wat voorsien aan die behoeftes van ouers deur 'n eenstop diens te lewer met 'n kleuterskool, skool en naskoolsentrum op een terrein.
Alhoewel Kruinpark die jongste skool in Secunda is, het die skool al reeds gevestigde tradisies wat van elke leerling 'n ware Kruintjie maak!
Mnr Danie Heese
Jolinda van der Merwe
Bernadine Jansen van Vuuren
Cuen Coetzee - Robotika Seniors
Roelanda van Reenen
Lientjie jansen van Rensburg
Charnél van der Walt
Liza Mari van Deventer
Bemarking en Administrasie
Skakelbeampte & Bemarking
Selesté van Dyk
Ons huisie weg van die huis maak voorsiening vir die versorging van werkende ouers se kinders.
Met hulle eie klasse en badkamers, is dit die ideale omstandighede. Die sentrum is veilig omhein met 'n eie speelgrond en klimrame. Onder die leiding van die hoof, me Jurien Kemp, word die huiswerk en buitemuurse aktiwiteite van die leerders goed bestuur en gekoördineer.
Die personeel van Kruinpark-Naskoolsentrum maak ook seker dat vakansies nie 'n straf vir die kinders is nie. Hulle word besig gehou met kuns-projekte, bak en brou, "fancy-dress" en prettige aktiwiteite soos springkastele en waterwurms. Geen ekstra fooie word vir vakansies betaal nie.
Die groot afdak verseker dat die leerders nie vasgekluister in die klasse sit as die weer nie die dag saamspeel nie. Die sentrum is ook toegerus met TV's en DVD-spelers vir daardie ysige hoëveldse wintersdae wanneer niemand buite wil wees nie.
Die naskoolsentrum jaar strek vanaf die dag as die skool begin in Januarie tot 15 Desember. Naskoolsentrum ure: Gedurende die kwartaal : 13h00 - 17h30 Gedurende vakansies : 06h30 - 17h30